Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 2009. évi C. törvény
Paragraph Index: 155

42. bekezdés A bekezdés helyébe a következõ rendelkezés lép: „42. Az irányjelzõ, illetve a megkülönböztetõ és figyelmeztetõ lámpákon kívül egyetlen lámpa sem bocsáthat ki változó erõsségû (hunyorgó) vagy villogó fényeket. Az oldalsó helyzetjelzõ lámpák villoghatnak az irányjelzõ lámpákkal együtt irányjelzõ lámpaként.” A fejezet a következõ 42/A – 42/F. bekezdésekkel egészül ki: „42/A. A megkülönböztetõ és figyelmeztetõ lámpáknak változó erõsségû (hunyorgó) vagy villogó fényt kell kibocsátaniuk. Ezek színei feleljenek meg a 32. cikk 14. bekezdése rendelkezéseinek. 42/B. A motorkerékpárokon kívül minden gépjármû és minden pótkocsi felszereltsége lehetõvé kell tegye, hogy ezek veszélyre figyelmeztetõ jelzést adjanak. 42/C. Gépjármûre vagy pótkocsira felszerelt hátsó helyzetjelzõ ködlámpáknak piros fényûnek kell lenni. 42/D. Minden 6 m-nél hosszabb gépjármûvet és pótkocsit el kell látni borostyánsárga oldalsó fényvisszaverõkkel. 42/E. Minden 1,80 m-nél szélesebb gépjármûvet és pótkocsit el lehet látni méretjelzõ lámpákkal. Ezek a lámpák kötelezõk, ha a gépjármû vagy pótkocsi szélessége meghaladja a 2,10 m-t. Ilyen lámpák felszerelése esetén ezekbõl legkevesebb kettõt kell alkalmazni és elõre fehér vagy borostyánsárga, hátra piros fényt kell kibocsátaniuk. 42/F. Minden gépjármûvet és pótkocsit el lehet látni oldalsó helyzetjelzõ lámpákkal. Ilyen lámpák felszerelése esetén ezeknek borostyánsárga fényt kell kibocsátaniuk.”

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes